section_heading: Radnja
paragraph_text: 1990.-te. Lena Jonas (Catherine Steadman) je djevojka židovskog porijekla u lovu na nacističke ratne zločince. U potrazi za Horstom Klausenerom, zloglasnim nacističkim znanstvenikom koji je tijekom drugog svjetskog rata svojim jezivim genetskim pokusima pokušao stvoriti neuništivu vojsku, Lena dolazi u istočnoeuropsku zemlju zahvaćenu krvavim ratom. Njezin trag ju dovodi do usamljenog sela, gdje se šire glasine o zločinačkoj, nepoznatoj i naizgled neuništivoj vojsci koja nemilosrdno ubija sve na svom putu. NATO užurbano raspoređuje skupinu vojnika u to područje radi zaštite civilnog stanovništva.